laion/Wikipedia-Exotic huggingface dataset:
קאסאדו

קסאדו (מספרדית: "גבר נשוי") היא ארוחה נפוצה בקוסטה ריקה המורכבת ממנת חלבון כמו בשר בקר, עוף, דג או חזיר צלויים בגריל, אורז, שעועית שחורה, פלנטיין, סלט ירקות וטורטייה. לרוב, תוגש המנה עם סלסה ליסאנו. מקור המונח הוא ככל הנראה בביטוי שגור בקרב לקוחות במסעדות מקומיות, שהיו מבקשים כי יתייחסו אליהם כמו אל גבר נשוי, שכן זוהי ארוחה שנשים מכינות לבעליהן בבית הקוסטה ריקני. סברה אחרת גורסבת כי מקור השם הוא בשילוב בין אורז ושעועית, המשולבים תמיד יחד כמו זוג נשוי. המנה מוגשת באופן קבוע במסעדות מקומיות קטנות ("Sodas") ברחבי המדינה, לצד רוטב צ'ילרו חריף. הקאסאדו משמש כארוחת צוהריים נפוצה ואהודה בקרב תושבי קוסטה ריקה, עקב ההגשה הנדיבה והמשביעה, השילוב האופטימלי של כלל אבות המזון בצלחת ותפוצתה הגבוהה. הכנת הקסאדו נטועה במסורות קולינריות מרכז אמריקניות, כאשר לכל משפחה מתכון משלה לקאסאדו. מדיה וקבצים בנושא קאסאדו בוויקישיתוף "A lunchtime classic: the Costa Rican casado". The Tico Times | Costa Rica News | Travel | Real Estate (באנגלית אמריקאית). 2018-01-15. נבדק ב-2021-09-26. Helmuth, Chalene (2000). Culture and Customs of Costa Rica (באנגלית). Greenwood Publishing Group. ISBN 978-0-313-30492-7. Domènech, Conxita; Lema-Hincapié, Andrés (2020-09-13). Saberes con sabor: Culturas hispánicas a través de la cocina (בספרדית). Routledge. p. 98. ISBN 978-0-429-78246-6. המטבח הקוסטה-ריקני המסורתי | אוכל קוסטה ריקני, באתר קוסטה ריקה
דרגות כבאות והצלה בישראל

כבאות והצלה לישראל היא ארגון היררכי שבו יש מפקדים ופקודים. כל מתגייס חדש מתחיל את שירותו בדרגה מסוימת ומטפס בסולם הדרגות בהתאם לכישוריו ובהתאם לקורסים וההכשרות שעבר. דרגות שירותי כבאות והצלה, בדומה לדרגות ארגונים אחרים, מתחלקות לדרגות לכבאים-לוחמים ולדרגות קצינים. דרגות הכבאים נענדות על צווארון החולצה. דרגות רב-סמל כבאי עד רב-נגד כולל, הם רקומות ונענדות על הכתף. דרגות הקצונה קיימות בשתי גרסאות: מתכת ורקומות ונענדות על הכתף. במערך הכבאות, מסלולי הקצונה מתחלקים ל-2: קצונה מבצעית - לתפקידי שטח קצונת מטה - לתפקידי מטה פס אדום בדרגה מסמן מתנדב. לאחר השרפה בכרמל (2010) בשנת 2010 הוחלט להעצים את מעמד הכבאי ולכנותו "לוחם אש" (מאנגלית: Firefighter). דרגות הקצונה ייחודיות בשמן: "להב" - כמייצג של להבה קטנה. "רשף" - כמייצג של להבה בינונית. "טַפְסָר" - מקור השם הוא בתנ"ך בו היא נזכרת פעמיים בלבד, אחת בספר ירמיהו ופעם נוספת בספר נחום ומשמעה קצין או פקיד בדרג גבוה. בהשאלה, מופיעה המילה בפיוטים ובהגדה של פסח ככינוי למלאך, שרי השמיים. פרק זה לוקה בחסר. אנא תרמו לוויקיפדיה והשלימו אותו. חסרה ההיסטוריה שגרמה לשינוי עיצוב הדרגות. הדרגות במערך הכבאות נקבעו בתקנות בשנת 1976 ועברו מספר שינויים בשנים 1992-1993. בנובמבר 2016 אישר השר לביטחון פנים גלעד ארדן את דרגת תת-טפסר בכיר בין טפסר לטפסר בכיר. בשנת 2018 כינויי הדרגות עברו שינוי נוסף והפכו להיות בתבנית המקובלת בצה"ל ובמשטרה. טבלת שינויים בכינויי הדרגות ב-2018: דרגות כוחות הביטחון וההצלה בישראל דרגות צה"ל דרגות משטרת ישראל דרגות שירות בתי הסוהר ערך מילוני בנושא טפסר, בוויקימילון יעקב עציון, ‏מפקד, מלאך או שׂר: מאין הגיע הטפסר?, בעיתון מקור ראשון, 23 באוגוסט 2021 תקנות הרשות הארצית לכבאות והצלה (הדרגות והתקן של יחידות הכבאים), תשל"ו-1976. שינוי לפי שנים. איציק וולף, תת-טפסר בכיר - מקביל לתנ"צ, News1 מחלקה ראשונה, 6 בנובמבר 2016 תקנות הרשות הארצית לכבאות והצלה (הדרגות והתקן של יחידות הכבאים), תשל"ו-1976 תקנות הרשות הארצית לכבאות והצלה (הדרגות והתקן של יחידות הכבאים), תשל״ו–1976, תקנות בדבר ארגון ותקן של יחידות כבאים
Dansevise

"Dansevise" (בעברית: "בלדת מחול") היה השיר הזוכה של דנמרק באירוויזיון 1963 אשר בוצע על ידי הצמד גרטה ויורגן אינגמן בשנה ה-6 שדנמרק השתתפה באירוויזיון והשנה הראשונה שדנמרק ניצחה בה. השיר נכתב על ידי אוטו פרנשר וסזאר ולמאר סורנסן. השיר נבחר לייצג את דנמרק בתחרות קדם האירוויזיון ב-24 בפברואר. במהלך ההצבעה הסתמן השיר כמועמד המוביל לניצחון יחד עם השיר השווייצרי, "T'en vas pas" (אל תעזוב), ששרה אותו הזמרת הישראלית אסתר עופרים. אולם לאחר שנורווגיה הקריאה את הצבעתה, המנחה ציינה כי היא לא שמעה את חלוקת הנקודות בבירור, ואמרה לנורווגים שהיא תחזור אליהם בהמשך, לאחר הקראת הצבעות של מדינות אחרות. בהקראה הראשונה שמסר הדובר הנורווגי ניתנו לשווייץ שלוש נקודות ולדנמרק שתי נקודות. בהקראה השנייה שונו נתוני ההצבעה: נורווגיה העניקה ארבע נקודות לדנמרק ונקודה אחת בלבד לשווייץ. בסיכום הכללי גברו הדנים על השווייצרים בהפרש של שתי נקודות - 42 לעומת 40 בלבד. ב-2023 פרסם הגרדיאן דירוג של השירים הזוכים באירוויזיון מאז 1956 שבו דורג השיר במקום החמישי. מידע על היצירה "Dansevise" באתר מיוזיק בריינז מידע על היצירה "Dansevise" באתר Discogs יש לציין כי באותה תקופה מירב הנקודות שניתן למתחרה היה חמש נקודות. אורי שצ'יגובסקי, זה לא רק ספורט: השערוריות הגדולות של האירוויזיון, באתר nrg‏, 8 במאי 2012 אלון פרוכטר, "הגרדיאן" דירג את כל השירים שזכו באירוויזיון, באתר כאן – תאגיד השידור הישראלי, 13 במאי 2023
יוסף בן-פורת

האם התכוונתם ל... יוסף בן פורת (רב) (יליד 1950) – ראש ישיבת "אשרי האיש" יוסף בן-פורת (ניצב) (מידז'ירלצקי; 1906–1993) - היה קצין בדרגת ניצב במשטרת ישראל
הר אוכמן

הר אוכמן הוא הר בגובה 451 מטרים מעל פני הים בגליל המערבי. ההר ממוקם בין אפיק נחל בצת לנחל גליל, כקילומטר מדרום־מזרח לכפר הבדואי ערב אל-עראמשה וכקילומטר וחצי מצפון־מזרח לקיבוץ אילון. בקרבת ההר מצויים כמה אתרים ארכאולוגיים בהם מערות וחורבות. בנוסף מצויה בו פריחה של מגוון צמחים במשך מספר תקופות בשנה. ערך זה הוא קצרמר בנושא הרים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
איזטוק פודברגר

איזטוק פודברגר (בסלובנית: Iztok Podbregar;‏ נולד ב-14 באוגוסט 1962) הוא גנרל פוליטיקאי, אקדמאי ואיש עסקים סלובני. כיהן כראש המטה הכללי הסלובני בין השנים 1988–2001, כראש סוכנות הביון הסלובנית בין 2002–2006. כמו כן משמש כמרצה באוניברסיטת מאריבורו וכחבר במועצת העיר פוסטוינה וכראש מפלגת הדמוקרטיה הליברלית של סלובניה. פודברגר נולד בליובליאנה ב-14 באוגוסט 1962. ב-1985 הוא סיים את לימודיו באקדמיה האווירית היוגוסלבית, והוסמך כטייס קרבי. במרץ 1991 הוא עזב את חיל האוויר היוגוסלבי והתגייס לכוחות ההגנה הטריטוריאליים של סלובניה. הוא לא השתתף בפועל במלחמת עשרת הימים שבסופה זכתה סלובניה מולדתו בעצמאות, אולם סייע בהקמת האגף האווירי של ההגנה הטריטוריאלית הסלובנית, שהפך בהמשך לחיל האוויר הסלובני. ב-1995 הוא מונה לסגן ראש המטה הכללי הסלובני. ב-9 באפריל 1998 הוא מונה לראש המטה הכללי. הוא כיהן בתפקיד עד 1 במרץ 2001. לאחר מכן שימש כמזכיר המדינה בצבא הסלובני עד 31 באוגוסט. לאחר מכן שימש כיועץ לשר ההגנה עד 2002. ב-1 ביוני 2002 הוא מונה למפקד סוכנות הביון הסלובנית. ב-22 בספטמבר 2006 הוא פרש מהתפקיד, ומונה לרכז הלאומי ללוחמה בטרור, ויועץ הנשיא לביטחון לאומי. במקביל, הפך לפרופסור מן המניין באוניברסיטת מאריבור וכמרצה לניהול משברים בפקולטה למדעי הארגון. בבחירות המקומיות בסלובניה ב-2010, פודברגר התמודד על תפקיד ראש עיריית פוסטוינה מטעם מפלגת הדמוקרטיה הליברלית של סלובניה. הוא הגיע למקום השלישי, אולם הפך לחבר במועצת העיר. ב-2012 הפך למנהיג המפלגה למשך שלושה חודשים לפני שפרש. מאז 2013, הוא חבר בהנהלת נמל התעופה ליובליאנה יוז'ה פוצ'ניק. מדיה וקבצים בנושא איזטוק פודברגר בוויקישיתוף »Mladina.si - Novi poveljnik Sove« »Iztokpodbregar.si - Pilot« Dnevnik.si - Mož, ki je želel vedeti preveč »Iztokpodbregar.si - Iztok Podbregar: CV (SLO)« Delo.si - Podbregar: Falcon najboljša izbira 24ur.com - Podbregar prevzel vodenje Sove FL.UNI-MB.si - Iztok Podbregar »Primorska.net - Iztok Podbregar kandidat za župana Postojne« Volitve.gov.si - 2010: Občina Postojna »Postojna.si - Člani občinskega sveta v mandatu 2010 - 2014« Al. Ma., "Podbregar odstopil, LDS do jeseni brez vodje", MMC RTV 21. junij 2012
ג'ון ליץ' (קצין הצי המלכותי)

קפטן ג'ון קטרל ליץ', DSO‏, MVO (באנגלית: John Catterall Leach‏; 1 בספטמבר 1894 – 10 בדצמבר 1941) היה קצין צי בריטי. הוא היה הקפטן היחיד של אוניית המערכה אה"מ פרינס אוף ויילס במהלך תקופת שירותה הקצרה. ליץ' נולד ב-1 בספטמבר 1894 והיה בנו של צ'ארלס רות'וול ליץ', עורך דין. ליץ' נכנס לקולג' הצי המלכותי, אוסבורן כצוער ב-1907 ושירת בצי המלכותי במהלך מלחמת העולם הראשונה. זמן קצר מאוד לאחר שפרינס אוף ויילס נכנסה לשירות פעיל ב-1941, האונייה נלחמה בפיקודו של ליץ' בקרב מצר דנמרק, וסבלה מנזק מהלחימה עם אוניית המערכה הגרמנית ביסמרק. עם זאת, נזק שנגרם על ידי פרינס אוף ויילס גרם לביסמרק לאבד דלק, ואילץ את האחרונה לנסות לחזור לבסיס בצרפת הכבושה. למרות שנשפט בבית המשפט הצבאי על הפסקת הקרב עם הביסמרק לאחר טביעת הוד, הוא זכה בעיטור אות השירות המצוין מצדו. בסרט משנת 1960 להטביע את ביסמרק! את ליץ' גילם השחקן אסמונד נייט, שהיה על הגשר של פרינס אוף ויילס עם ליץ' במהלך קרב מצר דנמרק וסונוור חלקית כשהאונייה נפגעה מירי של ביסמרק. בסוף 1941, פרינס אוף ויילס הייתה חלק מכוח Z שנשלח לסינגפור. מול חופי מלאיה, היא הוטבעה על ידי היפנים ב-10 בדצמבר 1941. ליץ' מת בעת טביעת ספינתו. בנו היה אדמירל הצי סר הנרי ליץ' (1923–2011), שהיה לורד הים הראשון במהלך מלחמת פוקלנד. מדיה וקבצים בנושא ג'ון ליץ' בוויקישיתוף Kennedy, Ludovic (1974). Pursuit – The Sinking of the Bismarck. Book Club Associates. p. 212. Roskill, Stephen (1978). Churchill and the Admirals. William Morrow & Company. p. 125 & 313. Houtermann, Hans. "Royal Navy (RN) Officers – 1939–1945". אורכב מ-המקור ב-8 באפריל 2018. נבדק ב-14 ביולי 2010. {{cite web}}: (עזרה) "Esmond Knight". IMDb. נבדק ב-4 בדצמבר 2020. {{cite web}}: (עזרה) Admiral of the Fleet Sir Henry Leach (Obituary), The Telegraph, 26 April 2011
הר שומרה

הר שומרה הוא הר בגובה 590 מטרים מעל פני הים בסמוך למושב שומרה בגליל המערבי. במורדות הצפוניים של ההר נמצא אפיק נחל בצת, ומעבר לו כביש 8993 וגבול ישראל–לבנון. מושב שומרה נמצא כקילומטר מזרחה לו. ערך זה הוא קצרמר בנושא הרים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
מרק דובדבנים חמוצים

מרק דובדבנים חמוצים (בהונגרית: Meggyleves) הוא מרק מעט מתוק וחמצמץ העשוי משמנת חמוצה, סוכר ודובדבנים חמוצים טריים שלמים, ומוגש צונן. מקורו של המרק הוא במטבח ההונגרי, והוא נפוץ מאוד בהונגריה בתקופת הקיץ. המרק מהווה מעדן קיץ גם במספר מטבחים אירופאים נוספים שאימצו אותו בתורם. ניתן להשיג את המרק גם במסעדות בהונגריה. היא אומצה על ידי האוסטרים, הפולנים, הסלובקים והגרמנים בגרסאות הביתיות. הונגרים-אמריקאים והונגרים-קנדים הביאו אותו לאמריקה הצפונית. במטבח ההונגרי, מרק דובדבנים חמוצים או מג'לבש (Meggyleves) הוא מרק העשוי מפירות עץ הדובדבן החמוץ (Prunus cerasus), ולא מדובדבנים מתוקים. השם נוצר מחיבור המלים "meggy" (דובדבנים חמוצים), עם "leves" כלומר (מרק). הוא מוגש באופן מסורתי כמנת ארוחת צהריים, בדרך כלל כמנה ראשונה, מרק או קינוח, גם בלילות קיץ חמים. המרק מבושל עם דובדבנים חמוצים שלמים, כולל החרצנים. יש עצי דובדבן חמוץ רבים בהונגריה והפרי מאוד נפוץ, אם כי עונתו קצרה. המרק הוא דוגמה טובה לפיוז'ן ההונגרי המובהק של השפעות מזרח/אסייתיות והמטבח של אירופה הקונטיננטלית המסורתי. נהוג שהמרק מכיל דובדבנים חמוצים טריים, שמנת טרייה ולעיתים ציפורן וקינמון. לפעמים מוסיפים דובדבנים רגילים משומרים והשמנת החמוצה מוחלפת לרוב בשמנת. כמות קטנה של יין אדום מתוק, לבן או יבש מתווספת גם לפעמים לפני ההגשה. גם חבילות meggyleves אבקה נמכרות בהונגריה. רשימת מנות דובדבנים רשימת מרקים Novakovich, Mary (22 בנובמבר 2013). "What to eat in Hungary: Your guide to goulash and more". CNN Travel. נבדק ב-25 באוגוסט 2018. {{cite web}}: (עזרה) June Meyers, Authentic Hungarian Heirloom Recipes "Johanna Konta caps unlikely run with Miami Open crown". miamiherald. 1 במרץ 2017. נבדק ב-25 באוגוסט 2018. {{cite web}}: (עזרה) "Hungarian Sour Cherry Soup -- Hideg Meggyleves". Daily Herald. 4 בפברואר 2015. נבדק ב-25 באוגוסט 2018. {{cite web}}: (עזרה) מדיה וקבצים בנושא מרק דובדבנים חמוצים בוויקישיתוף
ג'ון ליץ'

ג'ון ליץ' הוא התעתיק העברי למספר צירופי שמות באנגלית, הן בעבור השמות הפרטיים John ו-Jon והן בעבור שמות המשפחה Leech‏ ו-Leach. האם התכוונתם ל... John Leach ג'ון ליץ' (קצין הצי המלכותי) (John Catterall Leach‏; 1894–1941) – היה קצין בצי הבריטי שפיקד על אה"מ פרינס אוף ויילס ג'ון ליץ' (פוליטיקאי וויגי) (אנ') (שם משפחתו מאוית לעיתים Leech‏; ?–1847) – היה פוליטיקאי בריטי מן המפלגה הוויגית John Leech ג'ון ליץ' (קריקטוריסט) (אנ') (1817–1864) – היה קריקטוריסט ומאייר בריטי ג'ון ליץ' (מתמטיקאי) (1926–1992) – היה מתמטיקאי בריטי ג'ון ליץ' (פוליטיקאי, 1971) (אנ') (יליד 1971) – לשעבר חבר פרלמנט בריטי מהמפלגה הליברל-דמוקרטית Jon Leach ג'ון ליץ' (טניסאי) (אנ') (Jonathan Leach‏; יליד 1973) – טניסאי עבר אמריקאי לאישים נוספים בשם זה ראו John Leach בוויקיפדיה באנגלית לאישים נוספים בשם זה ראו John Leech בוויקיפדיה באנגלית
הר שמחון

הר שִׂמחון הוא הר בגובה 772 מטרים מעל פני הים בקצה הדרום־מזרחי של מושב דלתון בגליל העליון. מצפון להר שוכן מושב דלתון, מדרום לו עובר אפיק נחל דלתון ומעבר לו נמצא יער ביריה וממזרח נמצא אפיק נחל אביתר. ערך זה הוא קצרמר בנושא הרים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
הר שזור

הר שזור הוא הר בגובה 886 מטרים מעל פני הים בגליל העליון. במורדות הצפון־מערביים שלו נמצא היישוב חרשים. המורדות הצפון־מזרחיים שלו חולף כביש 864. לכיוון זה, הר זה, יחד עם הר הוד, יורדים בתלילות לעבר בקעת בית כרם. הר שזור יורד לעבר היישוב סאג'ור, ואת הקצה המערבי שלו תוחם נחל תליל. בסמיכות מן העבר השני של הנחל נמצא היישוב נחף. מפסגת ההר ישנה תצפית נרחבת לעבר בקעת בית רם, ובפרט ליישובים סאג'ור, נחף וכרמיאל. ערך זה הוא קצרמר בנושא הרים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
רועי לוי (כדורגלן, יליד 2000)

רועי לוי (נולד ב-13 בינואר 2000) הוא כדורגלן ישראלי המשחק בעמדת הקיצוני במ.ס. אשדוד. לוי התחיל את הקריירה שלו בקבוצת הילדים של הפועל כפר סבא ובגיל 17 הצטרף לקבוצת הנוער של הפועל רעננה. ב-9 בפברואר 2019 ערך את הופעת הבכורה שלו בקבוצה הבוגרת בהפסד 1-0 למכבי נתניה. החל מינואר 2020 הפך לשחקן הרכב בקבוצה אולם לא עזר לה במאבקי ההישרדות וזו נשרה לליגה הלאומית בסיום העונה. ב-5 בנובמבר 2020 הושאל להפועל רמת השרון עד לסיום העונה. ב-7 בדצמבר 2020 הבקיע את שער הבכורה שלו בקריירה בניצחון 0-3 נגד הפועל רמת גן. שנה לאחר מכן חזר לרעננה. ב-6 בספטמבר 2022 הושאל למ.ס. אשדוד מליגת העל עד לסיום העונה עם אופציה לרכישה. ב-4 במרץ 2023 הבקיע את שער הבכורה שלו בליגת העל בתיקו 1-1 נגד בני סכנין. בסיום העונה מימשה אשדוד את האופציה על השחקן. רועי לוי, באתר ההתאחדות לכדורגל בישראל רועי לוי, באתר Transfermarkt רועי לוי, באתר Soccerway רועי לוי, באתר WorldFootball.net רועי לוי, באתר FootballDatabase.eu איציק כלפי, ‏רועי לוי חתם באשדוד לעונה אחת בהשאלה מרעננה, באתר ONE‏, 6 בספטמבר 2022 יניב טוכמן‏, מ.ס. אשדוד רכשה את רועי לוי: "מקווה להמשיך להתקדם עם המועדון", באתר וואלה, 7 ביולי 2023
מרי פיקפורד (קוקטייל)

קוקטייל מרי פיקפורד (באנגלית: Mary Pickford (cocktail)) הוא קוקטייל מתקופת היובש העשוי עם רום לבן, מיץ אננס טרי, גרנדין וליקר מרסקינו. הוא מוגש מעורבב היטב וצונן, לעיתים קרובות עם דובדבן מרסקינו מסוכר. הקוקטייל נקראת על שם שחקנית הקולנוע הקנדית-אמריקאית מרי פיקפורד (1892–1979), אומרים שהוא נוצר עבורה בשנות ה-20 על ידי אדי וולק או פרד קאופמן במלון נסיונל דה קובה בטיול שעשתה להוואנה עם צ'רלי צ'פלין ודאגלס פיירבנקס. 5 ס"ל רום לבן 1 ס"ל מרסקינו 5 ס"ל מיץ אננס 2 ס"ל סירופ גרנדין יוצקים את כל המרכיבים לשייקר, מגישים בכוס קוקטייל כשמקררים קודם לכן. בלאדי מרי (קוקטייל) קווין מרי (קוקטייל) "Mary Pickford Cocktail". Imbibe Magazine. אורכב מ-המקור ב-14 ביולי 2014. נבדק ב-7 ביולי 2014. {{cite news}}: (עזרה) Thompson, Kester (2011). Cocktails, Cocktails, and More Cocktails. Watertown, MA: Imagine Pub. p. 82. ISBN 978-1-60734-423-0. mary pickford cocktail.
במרחק לטיפה

במרחק לטיפה (ביפנית: 泣きたい私は猫をかぶる) הוא סרט פנטזיה רומנטי בסגנון אנימה משנת 2020. הסרט בוים על ידי ג'וניצ'י סאטו וטומוטקה שיבאיאמה על בסיס תסריט מאת מארי אוקאדה. הסרט הופק על ידי סטודיו קולורידו, אולפני האנימציה של טוהו ו-Twin Engine. הקרנת הבכורה של הסרט הייתה מתוכננת בתחילה להתקיים בבתי הקולנוע ביפן ב-5 ביוני 2020, אך היא נדחתה בעקבות התפרצות מגפת הקורונה. הסרט נמכר בהמשך לפלטפורמת הסטרימינג נטפליקס שהפכה אותו זמין לצופיה לראשונה ב-18 ביוני 2020. עלילת הסרט מתרחשת בעיר טוקונמה(אנ') שבמרכז יפן ומתמקדת בנערה בת ה-14 מייו סאסאקי אשר מאוהבת בחבר לכיתה קנטו הינודה אשר נוהג להתעלם ממנה. ביום אחד מייו מקבלת מסכת נו קסומה ומסתורית אשר מעניקה לה את היכולת להפוך לחתול קטן לבן. מייו מחליטה לנצל את ההזדמנות לטובתה על מנת לבלות את זמנה כחתול יחד עם הינודה, ולספק לו תמיכה בתקופה בה הוא נאלץ להתמודד עם אתגרים שונים בחייו. העניינים מסתבכים לאחר שמסתבר שאחת מההשלכות של הכישוף היא שמייו לא מסוגלת יותר לחזור להיות בת אנוש. המוזיקה בפסקול הסרט הולחנה על ידי מינה קובוטה. שיר הנושא של הסרט, "Hana ni Bōrei" (הרוח שבפרח), ושיר הסיום של הסרט, "Usotsuki" (הירח השוכב), מבוצעים שניהם על ידי צמד הרוק היפני יורושיקה. הסרט זכה גם לעיבוד מאנגה שיצא לשווקים עוד במהלך שנת 2020. אתר האינטרנט הרשמי של במרחק לטיפה (ביפנית) במרחק לטיפה, ברשת החברתית אקס (טוויטר) במרחק לטיפה, ברשת החברתית אינסטגרם "במרחק לטיפה", במסד הנתונים הקולנועיים IMDb (באנגלית) "במרחק לטיפה", באתר נטפליקס "במרחק לטיפה", באתר Rotten Tomatoes (באנגלית) "במרחק לטיפה", במסד הנתונים הקולנועיים KinoPoisk (ברוסית) הקדימון של הסרט, סרטון באתר יוטיוב Filart, Matt (12 ביוני 2020). "Here's Everything We Know About Netflix's Upcoming Anime 'A Whisker Away'". TheThings. ארכיון מ-30 ביוני 2020. נבדק ב-30 ביוני 2020. {{cite web}}: (עזרה) Hodgkins, Crystalyn (26 באפריל 2020). "Nakitai Watashi wa Neko o Kaburu Film Delayed Due to COVID-19". Anime News Network. ארכיון מ-11 במאי 2020. נבדק ב-26 באפריל 2020. {{cite web}}: (עזרה) Pineda, Rafael Antonio (29 באפריל 2020). "Colorido's A Whisker Away Anime Film Streams Globally on Netflix on June 18". Anime News Network. ארכיון מ-2 במאי 2020. נבדק ב-30 באפריל 2020. {{cite web}}: (עזרה) Pineda, Rafael Antonio (12 ביוני 2020). "A Whisker Away Anime Film's Video Reveals Yorushika Ending Song". Anime News Network. ארכיון מ-2 באוקטובר 2020. נבדק ב-12 ביוני 2020. {{cite web}}: (עזרה) Hodgkins, Crystalyn (2020-05-17). "Studio Colorido's A Whisker Away Anime Film Gets Manga". Anime News Network. ארכיון מ-17 בספטמבר 2020. נבדק ב-2020-05-17. {{cite web}}: (עזרה)
הפנינג

הֶפֵּנִינְג (מאנגלית: הִתְרַחֲשׁוּת) הוא אירוע, הופעה או סיטואציה אשר נתפשת כאמנות. הפנינג יכול להיערך במקומות מסוגים שונים, תוך שימוש בטכניקות אמנותיות שונות והוא נוטה לשתף את הקהל באירוע. על פי רוב אין להפנינג רצף עלילתי קוהרנטי. ההפנינג הוא אחד מן המקורות הבולטים של אמנות המיצג. המונח הפנינג נטבע בשנת 1957 על ידי האמן האמריקאי אלן קפרו (Allan Kaprow). המונח הופיע לראשונה בדפוס בשנת 1958 בכתב עת אוניברסיטאי לספרות (Rutgers University undergraduate literary magazine). ההפנינג התפתח בארצות הברית בשנות השישים. אירועים אלו כללו יצירות אמנות מתחומים שונים שהוצגו זה לצד זה במעין פסטיבל. אחד מן המקומות המרכזיים שבו התפתח ההפנינג היה בקולג' "בלאק מאונטן" (Black Mountain College), שבו קבוצה של מורים ותלמידים כגון ג'ון קייג', רוברט ראושנברג, מרס קנינגהם ואחרים יצרו אירועים קטנים הכוללים מחול, נגינה והצגת יצירות אמנות. בשנת 1961 הציג אלן קפרו, בוגר נוסף של "בלק מאונטן" עבודה שנקראה "חצר" (Yard). בעבודה, אשר הוצגה בחצר של גלריה לאמנות, מילאו עשרות צמיגי מכוניות את החצר והצופים בתערוכה התבקשו לעבור בין הררי הצמיגים. באירועים אחרים, דוגמת אירועי ההפנינג שערך האמן רוברט ראושנברג, ניתן דגש גדול יותר על חלקו של האמן המופיע באירוע. במסגרת אירועים אלו הופיע ראושנברג כשהוא רוכב על גלגיליות ונושא על גבו מעין חופה גדולה הדומה למצנח או כנפיים. הפנינג, באתר אנציקלופדיה בריטניקה (באנגלית) ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
רשימת מבצרים קולוניאליים של פורטוגל

ערך זה מפרט את כל המבצרים והביצורים שנבנו, נבנו בחלקם, או תוכננו על ידי הפורטוגזים ברחבי העולם. המבצרים שברשימה זו נמצאים מחוץ לטריטוריה המודרנית של פורטוגל, ונבנו למטרת הקולוניאליזם והאימפריה הפורטוגזית. עידן גילויי הארצות, שהחל במאה ה-15, סימן תקופה משמעותית של חקר והתרחבות ימית שיזמו מעצמות אירופה, בעיקר פורטוגל וספרד. מגלי ארצות פורטוגלים, שפעלו בחסות הנסיך הנריקה הספן ומאוחר יותר בחסות מלך פורטוגל ז'ואאו השני, מילאו תפקיד מרכזי בעידן זה. הבולטים בין מגלי הארצות מפורטוגל היו: ברתולומאו דיאש - שהקיף בהצלחה את הקצה הדרומי של אפריקה, המכונה כף התקווה הטובה, (1488-1487) ופתח נתיב ימי לאוקיינוס ההודי. פריצת דרך זו אפשרה לספינות לעקוף את נתיבי הסחר היבשתיים שהיו בשליטת הסוחרים הערבים והוונציאנים. וסקו דה גאמה - שהיה הראשון שהגיע להודו דרך הים (1498-1497), בהפליגו סביב אפריקה. הוא הגיע לקליקוט, ויצר קשרי סחר ישירים בין פורטוגל למזרח. שליטתה של פורטוגל בדרכי הים הללו, במיוחד הקמת נתיב ימי ישיר להודו, אפשרה להם לשלוט ולקיים, בין היתר, מונופול על סחר תבלינים רווחי, דבר שהעשיר מאוד את הכתר הפורטוגלי. הפורטוגזים הקימו עמדות סחר אסטרטגיות ומושבות שהוגנו על ידי ביצורים ומבצרים, לאורך חופי אפריקה ואסיה, ובכך הבטיחו לעצמם את השליטה הבלעדית, באזורי סחר מרכזיים. בהמשך, הדומיננטיות הפורטוגזית באזורים אלו, אותגרה על ידי מעצמות אירופיות אחרות ובמיוחד הולנד ואנגליה, מה שהוביל לסכסוכים, מלחמות ובהדרגה אבדן שליטה של פורטוגל. מדיה וקבצים בנושא רשימת מבצרים קולוניאליים של פורטוגל בוויקישיתוף בפניו חשף קולובוס את הגעתו לאמריקה. ראה: https://www.britannica.com/biography/John-II-king-of-Portugal Bartolomeu Dias | Biography, Voyage, Significance, Accomplishments, Areas Explored, Death, & Facts | Britannica, www.britannica.com (באנגלית) Vasco da Gama | Biography, Achievements, Route, Map, Significance, & Facts | Britannica, www.britannica.com, ‏2023-12-20 (באנגלית)
דובדבן מיובש

דובדבנים מיובשים (באנגלית: Dried cherry) הם סוג של פירות יבשים. הם מורכבים מדובדבנים שעברו תהליך ייבוש. שיטה אחת לייצור תעשייתי של דובדבנים מיובשים כוללת טבילתם תחילה בתמיסה רותחת של 2-0.5% נתרן פחמתי (NaCO 3) למשך עד 20 שניות, ולאחר מכן שטיפה במים קרירים; זה יוצר סדקים קטנים בעור (קליפת) הדובדבן ומזרז את תהליך הייבוש. כמה חומרים אפשריים אחרים לתמיסת הטבילה כוללים אתיל אולאט (Ethyl oleate) ואלכוהול אולייל. הוספת אלקליות כמו אשלגן קרבונט (K 2 CO 3) לטבילה כזו לא הוכחה כבעלת השפעה חיובית על זמן הייבוש. תוצאות כאלה כבר הוכחו במחקר מדעי בשנות ה-40. דובדבנים מיובשים עשויים להיות מיוצרים גם על ידי ייבוש בהקפאה או ייבוש באוויר. לאחר ייבוש, יש להם בדרך כלל תכולת לחות של כ-25%. הוספת גופרית דו-חמצנית (SO 2) עשויה לעזור לשפר את שימור הצבע והטעם לאורך תקופות אחסון ארוכות. זנים מתוקים המומלצים לייבוש כוללים למברט, רויאל אן, נפוליאון, ואן או בינג; זני טארט המומלצים לייבוש כוללים את Early Richmond או Large Montmorency. הניסויים המתועדים הראשונים בניסיון לייבש דובדבנים חמוצים מונמורנסי בוצעו בסוף שנות ה-70 על ידי פרופסורים אוניברסיטת המדינה של יוטה. לאחר ייבוש הדובדבנים, גלגלו אותם בסוכר ולאחר מכן נדגמו כ"דובדבני שלג". אנשי "אומת העורב" (Crow Nation) במונטנה משתמשים לעיתים קרובות בדובדבנים מיובשים טחונים דק בייצור פמיקאן. עוד בימי קדם, פליניוס הזקן זיהה שלדובדבנים מיובשים יש השפעה משתנת. הוא הזכיר אותם בקצרה בתיאורו על צמחי מרפא שנמצאו בספרים XX-XXVII של תולדות הטבע. Tortora, Manuela De Matteis (1994), "Some Plants Described by Pliny for the Treatment of Renal Diseases", Am J Nephrol, 14 (4–6): 412–417, doi:10.1159/000168756, PMID 7847477 DeLong, Deanna (1992), "Cherries", How to dry foods, HPBooks, p. 29, ISBN 978-1-55788-050-5 Yu, L.; Mazza, G.; Jayas, D. S. (1999), "Moisture sorption characteristics of freeze-dried, osmofreeze-dried, and osmo-air-dried cherries and blueberries", Transactions of the American Society of Agricultural Engineers, 42 (1): 141–147, doi:10.13031/2013.13189, אורכב מ-המקור ב-2011-07-11 Barrett, Diane M.; Somogyi, Laszlo P.; Ramaswamy, Hosahalli S. (2004), "Dehydrated cherries", Processing Fruits: Science and Technology, CRC Press, 2004, pp. 506–507, ISBN 978-0-8493-1478-0 Ward, Ruby; Bailey, DeeVon; Miner, Dean (2004), "Southridge Farms: Moose Droppings for Sale" (PDF), Western Profiles of Innovative Agricultural Marketing: Examples from Direct Farm Marketing and Agri-Tourism Enterprises, University of Arizona, pp. 83–88, ISBN 978-0-9748669-0-1, אורכב מ-המקור (PDF) ב-2009-01-15, נבדק ב-2009-06-25 Snell, Alma Hogan; Castle, Lisa; Kindscher, Kelly (2006), A taste of heritage: Crow Indian recipes & herbal medicines, University of Nebraska Press, ISBN 978-0-8032-9353-3 Barrett, Somogyi & Ramaswamy 2004, p. 506 Yu, Mazza & Jayas 1999, p. 141 DeLong 1992, p. 29 Ward, Bailey & Miner 2004 Snell, Castle & Kindscher 2006, p. 39 Tortora 1994
ג'ון ליץ' (מתמטיקאי)

ג'ון ליץ' (באנגלית: John Leech;‏ 21 ביולי 1926 וייברידג', סארי – 28 בספטמבר 1992 סקוטלנד) היה מתמטיקאי בריטי שעסק בתורת המספרים, בגאומטריה ובתורת הקבוצות הקומבינטורית. הוא ידוע בעיקר בזכות גילוי סריג העלוקה ב-1965. הוא גם גילה את Ta(3) ב-1957. ליץ' היה נשוי לג'ניפר האסלגרוב, מדענית רדיו בריטית. ג'ון ליץ', באתר MacTutor (באנגלית)